Завяршыла дзень гісторыка-літаратурная гульня “Канфедэратка-2018” пад кіраўніцтвам вядучага – стваральніка беларускамоўных паб-квізаў Алеся Мазаніка. Госці з радасцю і лёгкасцю адказвалі на пытанні, датычныя гісторыі і культуры Беларусі, у тым ліку аб паўстанні 1863 года і акалічнасцях стварэння БНР. Лепшая каманда атрымала галоўны прыз – паўстанніцкія шапкі, астатнія – памятныя падарункі ад кампаніі “Будзьма беларусамі!” і “Саюза беларускіх пісьменнікаў”.